
Limba romani (numită şi r romani' 2 " 7 ' sau ţigănească;' 4 ' 

autonim: romani chib ) este limba vorbită de romi. Face 
parte din grupul indic, ramura indo-ariană a limbilor indo- 
europene. Cu cca. 5-6 milioane de vorbitori, este utilizată 
în ţări de pe toate continentele, cei mai mulţi în estul 
Europei. Limba este similară cu alte limbi din nordul Indiei 
(în special punjaba), regiune de unde se presupune că 
provin romii. 

Unii consideră că romani este un grup de dialecte, în timp 
ce alţii cred că există mai multe limbi romani înrudite. 
Potrivit publicaţiei Ethnologue, şapte varietăţi de romani 
sunt suficient de divergente pentru a fi considerate limbi de 
sine stătătoare. Cele mai mari dintre acestea sunt romani 
vlax (peste 500.000 de vorbitori)/ 5 ^ romani balcanică (în 
jur de 600.000 de vorbitori nativi)^ şi romani sinte 
(200.000 de vorbitori).Unele comunităţi rome vorbesc 
limbi mixte bazate pe limba regiunii în care locuiesc, dar 
care păstrează vocabularul romani. Aceste limbi sunt 
cunoscute de lingvişti mai degrabă ca varietăţi para- 
romani, decât dialecte ale limbii romani propriu-zise.' 8 " 
Diferenţele dintre multele varietăţi de romani pot fi la fel 
de mari ca, de exemplu, diferenţele dintre limbile slave.' 9 " 

Apartenenţa limbii romani la grupul indic a fost 
recunoscută la sfârşitul secolului al XVIII-lea în mod 
independent de mai mulţi filologi (Cari Gotthilf Biittner, 





Johann Christian Christoph Riidiger, Peter Simon Pallas, 

William Marsden) când au descoperit cca. 400 de rădăcini 
care au paralele în alte limbi din grupul indicJ l0 ' După 
unele ipoteze, limba romani s-a desprins din migraţia indo- 
ariană principală înainte de pătrunderea pe subcontinentul 
indian. Ea se aseamănă cu multe limbi indice moderne, 
indicând că limba romani datează probabil din timpuri 
post-sanscritice. 

Există două curente principale cu privire la originea 
teritorială a limbii romani. Unul dintre ele susţine că 
provine din partea de nord-vest a Indiei sau având origine 
dardică. John Sampson, unul din susţinătorii acestui curent, 
afirmă că părăsirea acelor ţinuturi a avut loc la sfârşitul 
secolului al IX-lea e.n. Celălalt curent, reprezentat de Sir 
Ralph Lilley Turner, cu o argumentaţie mult mai 
convingătoare, susţine că limba romani aparţinea iniţial 
grupului central de limbi şi că trăsăturile fonologice şi lexicale dardice sau nord-vestice sunt rezultatul unei 
migraţii ulterioare, probabil înainte de anul 250 î.e.n., din zona centrală către nord-vest. Totuşi, în urma unor 
cercetări recente, lingvistul american Terrence Haufmann susţine că proto-ţiganii au pătruns în teritoriile 
iraniene înainte de anul 300 î.e.n. probabil din cauza incursiunilor lui Alexandru cel Mare în nord-vestul 
Indiei în anii 327-326 î.e.n. 

Primele cuvinte scrise în romani datează din anul 1547,când englezul Andrew Borde publică în The 
Fyrst Boke ofthe Introduction of Knowledge sub forma unor mostre de „grai egiptean” treisprezece expresii 
uzuale în limba romani, folosindu-se de cunoştinţele superficiale ale unui informator. 

Deşi romani este folosită în principal ca limbă orală, unii romi scriu în romani. Este scrisă în principal în 
alfabetul latin şi, într-o oarecare măsură, în alfabetul grec, chirilic, arab şi devanagari. Romani a fost scrisă 
pentm prima dată în secolul al XVI-lea, odată cu redactarea unor liste de cuvinte de către învăţaţi non- 
romani, cum ar fi Andrew Borde. De atunci, de-a lungul secolelor au apărut unele convenţii ortografice, însă 
niciun sistem standard de ortografie. 


Alfabetul romani pan-vlax 


Majoritatea lingviştilor aderă la un sistem numit de Ian Hancock „pan-vlax”. 

Alfabetul romani comun 

Standardizare 


în unele ţări, precum România, Suedia sau Serbia, s-au făcut eforturi de standardizare a limbii romani. în 
România, eforturile de standardizare sunt în primul rând rezultatul muncii lui Gheorghe Sarău, care a 
alcătuit o variantă purificată a limbii romani, folosită acum în învăţământ. 

Alfabetul folosit în România pentru scrierea limbii rrome este de bază latină, cu câteva caractere speciale. 

